2022 8 22
LT
Europos Sąjungos oficialusis leidinys
L 217/61
(58)
2019 m. balandžio 10 d. vykusiame susitikime su Komisijos tarnybomis, nurodytame šio sprendimo 8 konstatuo­ jamojoje dalyje, Portugalijai buvo priminti vykdomos oficialios tyrimo procedūros procedūriniai veiksmai ir primintas 2017 m. rugsėjo mėn. prisiimtas abipusio bendradarbiavimo įsipareigojimas, kuris iki šiol nedavė vaisingų rezultatų.
Be to, Portugalija buvo paraginta pateikti trūkstamą informaciją pagal sprendimo pradėti procedūrą 64 punktą, kad Komisijos tarnybos galėtų gauti visus faktus ir (arba) informaciją apie ZFM schemą.
(59)
2019 m. balandžio 24 d. raštu (71), atsakydama į Komisijos preliminarią nuomonę dėl netinkamos mokestinės kontrolės (72), Portugalija pateikė duomenis apie 2015–2018 m. vykdytą ZFM pagalbos gavėjų mokestinę kontrolę (73) atliekant mokestinius patikrinimus.
Per nurodytą laikotarpį buvo pradėta [300–600] mokestinių patikrinimų ir baigta [300–600] mokestinių patikrinimų.
Nurodyta, kad mokesčių korekcijos sudaro maždaug [100–250] mln. EUR.
Portugalija taip pat pranešė apie skirtumus, susijusius su [100–300] ZFM pagalbos gavėjų mokesčių deklaracijomis.
Tačiau, kalbant apie baigtus ZFM schemos (III pagalbos sistema) mokestinius patikrinimus, iš pateiktos informacijos nebuvo galima nustatyti ryšio tarp mokestinių patikrinimų ir korekcijų, apie kurias pranešta, ir atsakyti į du klausimus, dėl kurių buvo pradėta oficiali tyrimo procedūra.
(60)
Be to, Portugalija pripažino, kad darbo vietų kūrimo / išlaikymo kriterijus reikėtų dar labiau patikslinti, kad būtų pašalintos bet kokios abejonės dėl jų aiškinimo, užkertant kelią piktnaudžiavimui nagrinėjama pagalba ir nustatant papildomas garantijas, kad darbo vietų apskaita prisidėtų prie Madeiros socialinės ir ekonominės plėtros (74).
Šiuo atžvilgiu Portugalija pateikė įsakymo projektą (projeto de despacho da Vice-Presidência do Governo Regional da Madeira), kuriame išaiškinta „darbo vietų kūrimo“ sąvoka pagal 2007 m.
RPG pateiktas apibrėžtis (75).
(61)
Atsižvelgdama į tai, Portugalija pripažino, kad, siekiant išvengti galimo piktnaudžiavimo, būtina atlikti ZFM schemos teisinius pakeitimus.
Be to, Portugalija pasiūlė ZFM schemos teisinių, reguliavimo ir tikrinimo priemonių rinkinį, kuriam ji paprašė Komisijos pritarimo pagal Tarybos reglamento (ES) 2015/1589 (76) 22 straipsnio a ir b punktus pateikiant atitinkamai valstybei narei rekomendaciją, kurioje siūlomos atitinkamos priemonės.
Kaip alternatyvą Portugalija numatė, kad tokie teisiniai pakeitimai turėtų būti patvirtinti Komisijos sprendimu (sąlyginis sprendimas), kaip numatyta Reglamento (ES) 2015/1589 9 straipsnio 4 dalyje (77).
(62)
Šiuo atžvilgiu, be šio sprendimo 60 konstatuojamojoje dalyje nurodyto „darbo vietų kūrimo“ sąvokos paaiškinimo, Portugalija pasiūlė iš dalies pakeisti ZFM schemos teisinį pagrindą (78): i) išbraukti SGPS (79); ii) ZFM pelno mokesčio pajamas skirti sveikatos ir švietimo politikos tikslams; iii) sukurti specialią ZFM schemos kovos su piktnaudžiavimu nuostatą pagal Tarybos direktyvą (ES) 2016/1164 (80) dėl mokesčių vengimo praktikos, kuri daro tiesioginį poveikį vidaus rinkos veikimui, kiek tai susiję su pasinaudojimo trečiųjų šalių mokestinės tvarkos neatitikimais schema, ir iv) apibrėžti kriterijus, pagal kuriuos nustatomi stambūs ZFM mokesčių mokėtojai, kurių mokestinę padėtį turi nuolat stebėti Laisvųjų zonų biuras (Gabinete da Zona Franca) (81), papildant kasmet atliekamą mokestinių patikrinimų veiklą.
(71) 2019 m. balandžio 24 d.
Portugalijos raštas (2019/055874).
(72) Sprendimo pradėti procedūrą 36, 44 ir 45 punktai.
(73) Ataskaitos taip pat apima IV pagalbos sistemą, t. y. vėlesnę ZFM schemą (2015–2020 m.), kurią Portugalija įgyvendina nuo 2015 m. sausio 1 d. pagal 2014 m. BBIR.
(74) 2019 m. balandžio 24 d.
Portugalijos raštas, p. 4.
(75) Įsakymo projektu siekiama užtikrinti, kad: i) darbas ne visą darbo dieną būtų apskaitomas tik proporcingai dirbtų valandų skaičiui (etato ekvivalentas), ii) būtų užtikrintas darbuotojo ir Madeiros regiono ryšys ir iii) į apibrėžtį nebūtų įtrauktas darbo vietų kūrimas ir išlaikymas laikinojo įdarbinimo būdu.
Kitaip nei 2018 m. balandžio 6 d. pateikta pirma įsakymo projekto versija, dabartinė versija taikoma ir III pagalbos sistemai (2018 m. įsakymo projektas buvo taikomas tik IV pagalbos sistemai).
(76) 2015 m. liepos 13 d.
Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015 9 24, p. 9).
(77) 2019 m. balandžio 24 d.
Portugalijos raštas, p. 3.
(78) EBF 36 straipsnis apima klausimus, priklausančius nacionalinio parlamento teisėkūros kompetencijai (t. y. mokesčiai ir mokesčių lengvatos). Žr.
Portugalijos Konstitucijos 165 straipsnio 1 dalies i punktą.
Portugalija pripažino, kad siūlomiems pakeitimams, kuriais siekiama nustatyti „naują ZFM schemą“, reikia papildomų teisės aktų, kuriuos turi patvirtinti nacionalinis parlamentas, ir jie negali būti įgyvendinami tik administracinėmis priemonėmis. Žr.
2019 m. balandžio 24 d.
Portugalijos raštą, p. 4. (79) Šio sprendimo 36 konstatuojamoji dalis.
(80) 2016 m. liepos 12 d.
Tarybos direktyva (ES) 2016/1164, kuria nustatomos kovos su mokesčių vengimo praktika, tiesiogiai veikiančia vidaus rinkos veikimą, taisyklės (OL L 193, 2016 7 19, p. 1).
(81) 2015 m. rugpjūčio 19 d.
Norminis dekretas Nr. 14/2015.
Pagal 8 straipsnio 1 dalį biuro paskirtis – stebėti ir koordinuoti ZFM vykdomą veiklą.